|  |
| --- |
| **C:\Users\Araik\Desktop\coa.jpg** |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻԵՎ ՍՊՈՐՏԻ ՆԱԽԱՐԱՐ**ՀՐԱՄԱՆ** |
|  |

**N o -Ն «\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2024 թ.**

 **ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2010 ԹՎԱԿԱՆԻ ՄԱՅԻՍԻ 18-Ի N 395-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝

**Հ Ր Ա Մ Ա Յ ՈՒ Մ Ե Մ**

1. Հայաստանի Հանրապետության կրթության և գիտության նախարարի 2010 թվականի մայիսի 18-ի «**Հանրակրթական ուսումնական հաստատության ղեկավարման իրավունք (հավաստագիր) ստանալու քննության կազմակերպման, անցկացման կարգը, ինչպես նաև ուսումնական հաստատության ղեկավարման իրավունքի (հավաստագրի) դադարեցման դեպքերն ու կարգը հաստատելու մասին**» N 395-Ն հրամանի հավելվածի՝
2. 2-րդ կետը լրացնել նոր՝ 2.1 և 2.2 ենթակետերով՝ հետևյալ բովանդակությամբ.

«2.1. Այն անձը, որի նկատմամբ հարուցված քրեական գործն ընթացքի մեջ է, չի կարող դիմել և մասնակցել հավաստագրման քննությանը.

2.2. Քրեական գործն ընթացքի մեջ լինելու վերաբերյալ հիմքերի բացահայտման դեպքում հավաստագիր ստանալու համար դիմած անձը չի մասնակցում քննությանը:»:

1. 46-րդ կետը լրացնել նոր՝ 46.1-ին ենթակետով՝ հետևյալ բովանդակությամբ.

«46.1. Հավաստագրի ժամկետը լրանալու դեպքում տնօրենի պաշտոնավարման համար հիմք է հանդիսանում իր հետ կնքված պայմանագրի ժամկետը:»:

1. 8-րդ գլխի վերնագրից հանել «կասեցումը և» բառերը:
2. 55-րդ կետի 3-րդ ենթակետում «պետությանը ֆինանսական և գույքային վնաս պատճառելու» բառերից առաջ լրացնել «Պետական ոչ առևտրային կազմակերպությունների մասին» օրենքի 16-րդ հոդվածի 3-րդ մասի է) ենթակետով սահմանված չափով» բառերը:
3. 55-րդ կետի 7-րդ ենթակետում «:» կետադրական նշանը փոխարինել «.» կետադրական նշանով:
4. 55-րդ կետը լրացնել նոր՝ 55.8-րդ ենթակետով՝ հետևյալ բովանդակությամբ.

«55.8. Հավաստագիր ստացած անձի՝ քրեական գործն ընթացքի մեջ լինելու վերաբերյալ հիմքերի բացահայտման դեպքում:»:

1. 56-րդ կետը լրացնել նոր՝ 56.1-ին ենթակետով՝ հետևյալ բովանդակությամբ.

«56.1. Հաստատության տնօրենի նկատմամբ քրեական գործն ընթացքի մեջ լինելու դեպքում վերջինս շարունակում է պաշտոնավարել, քանի դեռ նրա մեղավորությունը չի ապացուցվել օրենսդրությամբ սահմանված կարգով:»:

1. Ձև 2-ում՝

«Դատարանի օրինական ուժի մեջ դատավճռի հիման վրա

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ » բառերը փոխարինել

*(դատապարտվել եմ, չեմ դատապարտվել)*

«Հարուցված է քրեական գործ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» բառերով:

 *(առկա է, առկա չէ) (ընթացքի մեջ է, կասեցված է)*

*ընդգծել համապատասխան տարբերակը/տարբերակները*

2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱՐԱՐ՝ Ժ. ԱՆԴՐԵԱՍՅԱՆ**